b'\n_START_ARTICLE_\n\xc3\x89lise Bussaglia\n_START_PARAGRAPH_\n\xc3\x89lise Bussaglia (s. 24. syyskuuta 1985 Sedan) on ranskalainen jalkapalloilija, pelipaikaltaan keskikentt\xc3\xa4pelaaja._NEWLINE_Bussaglia on pelannut Ranskan naisten maajoukkueessa MM-kilpailujen 2019 p\xc3\xa4\xc3\xa4ttyess\xc3\xa4 192 maaottelua ja tehnyt niiss\xc3\xa4 30 maalia. H\xc3\xa4n on edustanut maajoukkuetta MM-kilpailuissa 2011, olympialaisissa 2012, MM-kilpailuissa 2015 ja MM-kilpailuissa 2019, joista kahdessa ensiksi mainitussa Ranska sijoittui nelj\xc3\xa4nneksi. MM-kilpailuissa 2011 h\xc3\xa4n teki puoliv\xc3\xa4lier\xc3\xa4ottelussa Englantia vastaan Ranskan ainoan maalin. Bussaglia on pelannut my\xc3\xb6s vuosien 2005, 2009, 2013 ja 2017 EM-kilpailuissa._NEWLINE_Seuratasolla Bussaglia edustaa Dijonia. H\xc3\xa4nen aiempia seurojaan ovat muun muassa CNFE Clairefontaine (2002\xe2\x80\x932004), FCF Juvisy (2004\xe2\x80\x932007), Montpellier HSC (2007\xe2\x80\x932009), Paris Saint-Germain (2009\xe2\x80\x932012), Olympique Lyonnais (2012\xe2\x80\x932015), saksalainen VfL Wolfsburg (2015\xe2\x80\x932017) ja espanjalainen FC Barcelona (2017\xe2\x80\x932018). H\xc3\xa4n on voittanut Ranskan mestaruuden vuosina 2006, 2013, 2014 ja 2015 sek\xc3\xa4 Saksan mestaruuden vuonna 2017.'